Tungufljótið að kvikna
Þokkalega hefur aflast í Tungufljóti í Vestur-Skaftafellssýslu síðustu daga að sögn Hafsteins Jóhannessonar, formanns Stakks í Vík, sem hefur hluta veiðileyfa í fljótinu á sinni könnu. Tungufljót er ein helsta sjóbirtingsá landsins og meira þekkt fyrir stóra fiska en marga. Segir Hafsteinn birting vera víða í ánni og sé óhætt að segja að fiskur sé óvenju snemma á ferð í ánni, sem fær yfirleitt ekki fyrstu almennilegu göngur sínar fyrr en vel er liðið á september. Nú var hins vegar byrjaður að veiðast birtingur síðustu daga í ágúst. p>Hafsteinn lét þess þó getið að fáir stórir væru komnir á land, þó einn 10 til 12 punda, en mest veiddist 2 til 6 punda fiskur eins og sakir standa. Sem fyrr segir er fiskur víða og nefndi hann Breiðufor, Brúarhyl og Fitjabakka sem líflegustu staðina.
Laxar í Hörgsá 
Skammt austar er Hörgsá á Síðu, einnig þekkt sjóbirtingsá, en mun smærra vatnsfall. Þar er birtingur byrjaður að veiðast, t.d. náðust þar tveir á eina stöng fyrir skömmu, fjögurra punda, og ennfremur hafa veiðst nokkrir laxar að undanförnu. Sama dag settu menn t.d. í tvo og náðu öðrum og tveimur dögum áður veiddust tveir. Það sama hefur heyrst frá efri hluta Hörgsár, þangað fór heimamaður fyrir skemmstu, veiddi þrjá laxa og sá laxa víða.
Fyrsta skotið í Stóru Laxá Í lok síðustu viku kom fyrsta skotið á neðstu svæðum Stóru Laxár er 11 laxar veiddust. Nokkrir 10 til 13 punda voru stærstir og flestir laxanna veiddust á ólíklegum stað, Reykjabakka.
Þokkalega hefur aflast í Tungufljóti í Vestur-Skaftafellssýslu síðustu daga að sögn Hafsteins Jóhannessonar, formanns Stakks í Vík.
Tungufljót er ein helsta sjóbirtingsá landsins.
Segir Hafsteinn birting vera víða í ánni og sé óhætt að segja að fiskur sé óvenju snemma á ferð í ánni.
Skammt austar er Hörgsá á Síðu en mun smærra vatnsfall. Þar er birtingur byrjaður að veiðast.